“Bond Yield” พุ่งกว่า 2.9% ฉุด SET ปิดลบ 8.65 จุด
"Bond Yield" พุ่งกว่า 2.9% ฉุด SET ปิดลบ 8.65 จุด โดยดัชนีปิดตลาดวันนี้ ที่ระดับ 1,801.02 จุด ลบ 8.65 จุด หรือ 0.48% มูลค่าการซื้อขาย 4.41 หมื่นล้านบาท
20 ก.พ. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,801.02 จุด ลบ 8.65 จุด หรือ 0.48% มูลค่าการซื้อขาย 4.41 หมื่นล้านบาท
10 หุ้นกดดัชนีวันนี้

ด้าน นายชัยยศ จิวางกูร ผู้อำนวยการฝ่ายวิเคราะห์ บล.กรุงศรี เปิดเผยกับ “ข่าวหุ้นธุรกิจออนไลน์” ว่าภาวะตลาดหุ้นไทยวันนี้ปรับตัวลดลง เนื่องจากนักลงทุนมีความกังวลในส่วนของ Bond Yield ที่พุ่งขึ้นเกิน 2.9% ทำให้ดัชนีล่วงหน้า (Dow Jones Future) ปรับตัวลดลง ส่งผลต่อดัชนีหุ้นไทยให้ปรับตัวลดลงตามไปด้วย
ส่วนแนวโน้มภาวะตลาดฯในวันพรุ่งนี้ (21 ก.พ.) คาดว่าดัชนีฯยังคงอ่อนตัวลงต่อ พร้อมให้แนวรับ 1,790-1,795 จุด แนวต้าน 1,810 จุด
ขณะที่นายเทิดศักดิ์ ทวีธีระธรรม ผู้ช่วยกรรมการผู้อำนวยการ สายงานวิจัย บล.เอเซีย พลัส เปิดเผยกับ “ข่าวหุ้นธุรกิจออนไลน์” ว่าภาวะตลาดหุ้นไทยในวันนี้กลับเข้าสู่โหมดของการซื้อ-ขายในกรอบแคบๆ เนื่องจากตลาดฯไม่ได้มีปัจจัยใหม่ๆเข้ามา และไม่เห็นแรงขับเคลื่อนในส่วนของ Fund Flow แต่หากมองในภาพรวมของการซื้อขาย มองว่าสถาบันในประเทศยังคงเป็นกลุ่มซื้อเป็นหลัก ส่วนแรงขายยังคงเป็นกลุ่มของนักลงทุนต่างประเทศ
สำหรับแนวโน้มภาวะตลาดฯในวันพรุ่งนี้ (21 ก.พ.) คาดว่าภาพรวมยังคงเหมือนกับในวันนี้ พร้อมให้แนวรับ 1,800 จุด แนวต้าน 1,820 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
CPALL มูลค่าการซื้อขาย 2,245.07 ล้านบาท ปิดที่ 82.75 บาท ลดลง 1 บาท
PTT มูลค่าการซื้อขาย 1,979.66 ล้านบาท ปิดที่ 490 บาท เพิ่มขึ้น 2 บาท
AOT มูลค่าการซื้อขาย 1,594.21 ล้านบาท ปิดที่ 68.50 บาท ลดลง 0.75 บาท
STEC มูลค่าการซื้อขาย 1,317.08 ล้านบาท ปิดที่ 19.70 บาท ลดลง 0.70 บาท
IRPC มูลค่าการซื้อขาย 1,302.54 ล้านบาท ปิดที่ 7.65 บาท เพิ่มขึ้น 0.05 บาท
 
ตลาดหุ้นเอเชีย
